EELNÕU

14.08.2024

**Ehitusseadustiku, halduskoostöö seaduse ja veeseaduse muutmise seadus**

**§ 1.** **Ehitusseadustiku muutmine**

Ehitusseadustikus tehakse järgmised muudatused:

**1)** paragrahvi 122 lõige 2 muudetakse ja sõnastatakse järgmiselt:

„(2) Puurkaevu ja -augu ümberehitamisele kohaldatakse käesoleva seadustiku §-e 123, 125 ja 126.“;

**2)** paragrahvi 123 lõikest 3 jäetakse välja sõnad „puurkaevu või -augu ümbertegemine,“;

**3)** paragrahvi 124 lõikes 2 asendatakse sõna „arengukava“ sõnadega „arendamise kava“;

**4)** paragrahvi 126 lõige 1 muudetakse ja sõnastatakse järgmiselt:

„(1) Pädev asutus kooskõlastab puurkaevu või -augu ehitusloa taotluse Keskkonnaametiga, kui:

1) rajatakse või ehitatakse ümber puurkaev, millest kavatsetakse võtta põhjavett rohkem kui 10 kuupmeetrit ööpäevas või rohkem kui 150 kuupmeetrit kuus või rohkem kui 50 inimese jaoks;

2) rajatakse või ehitatakse ümber avatud maasoojussüsteemi puurkaev;

3) rajatakse maasoojussüsteemi puurkaev või -auk, mis on sügavam kui 100 meetrit või maasoojussüsteemi projektivõimsus on alates 25 kilovatti;

4) rajatakse või ehitatakse ümber puurkaev kambriumi-vendi või ordoviitsiumi-kambriumi veekompleksi või kehtestatud põhjaveevaruga alale või põhjaveemaardlasse;

5) rajatakse või ehitatakse ümber puurkaev looduskaitseseaduse alusel sätestatud kaitstaval loodusobjektil.“;

**5)** paragrahvi 126 täiendatakse lõikega 11 järgmises sõnastuses:

„(11) Keskkonnaamet kooskõlastab taotluse või keeldub ehitusloa taotluse kooskõlastamisest kümne päeva jooksul taotluse saamisest arvates.“;

**6)** paragrahvi 126 lõike 2 punktist 2 jäetakse välja sõnad „või toiteala“;

**7)** paragrahvi 126 lõike 3 punkt 7 tunnistatakse kehtetuks;

**8)** paragrahvi 126 täiendatakse lõikega 41 järgmises sõnastuses:

„(41) Lisaks käesoleva seaduse §-s 44 sätestatud alustele keeldub pädev asutus puurkaevu või -augu ehitusloa andmisest, kui:

1) puurkaevu ehitusprojektikohase lahenduse järgi ületatakse piirkonnas vaba põhjaveevaru kogust või ei ole selle kohaselt avatava põhjaveekihi valik lähtuvalt vee kasutamise otstarbest põhjendatud;

2) puurkaevu või -augu ehitusprojektikohane sügavus, konstruktsioon või puurimismeetod ei taga põhjavee kaitse nõuete täitmist.“.

**§ 2. Halduskoostöö seaduse muutmine**

Halduskoostöö seaduse § 13 lõiget 11 täiendatakse punktiga 31 järgmises sõnastuses:

„31) veeseaduse § 243 lõikes 4 nimetatud haldusleping.“.

**§ 3. Veeseaduse muutmine**

Veeseaduses tehakse järgmised muudatused:

**1)**paragrahvi 52 lõikes 5 asendatakse sõnad „valdkonna eest vastutav minister“ sõnadega „Keskkonnaameti peadirektor“;

**2)** paragrahvi 99 lõige 1 muudetakse ja sõnastatakse järgmiselt:

„(1) Reoveekogumisala moodustamiseks või muutmiseks esitab kohaliku omavalitsuse üksus Keskkonnaametile taotluse.“;

**3)** paragrahvi 99 lõikes 2 asendatakse sõnad „valdkonna eest vastutav minister“ sõnadega „Keskkonnaameti peadirektor“;

**4)** paragrahvi 99 lõige 4 muudetakse ja sõnastatakse järgmiselt:

„(4) Reoveekogumisala muudab Keskkonnaamet omal algatusel, kooskõlastades muutmise kohaliku omavalitsuse üksusega, või asjaomase kohaliku omavalitsuse üksuse ettepanekul reoveekogumisala moodustamise kriteeriumidest lähtudes.“;

**5)** paragrahvi 101 lõige 4 muudetakse ja sõnastatakse järgmiselt:

„(4) Reoveekogumisala võib moodustada käesoleva paragrahvi lõigetes 1–3 sätestatud koormustest väiksemate koormuste korral, kui see on vajalik veekaitse eesmärkide saavutamiseks ning kui see on sotsiaalmajanduslikult põhjendatud.“;

**6)** paragrahvi 188 lõiget 1 täiendatakse punktidega 10 ja 11 järgmises sõnastuses:

„9) ehitise ehitamiseks, kui põhjavett juhitakse ümber maapinnalähedasest põhjaveekihist, mis ei asu kehtestatud põhjaveevaruga alal või joogiveehaarde toitealal;

10) ehitise ehitamiseks, kui põhjavett juhitakse ümber maapinnalähedasest põhjaveekihist alla kuue kuu ja kõige rohkem 1000 kuupmeetrit ööpäevas.“;

**7)** paragrahvi 209 lõike 1 punkt 5 muudetakse ja sõnastatakse järgmiselt:

„5) kelle hüdrogeoloogilised tööd vastavad õigusaktides sätestatud nõuetele ja töö eesmärgile.“;

**8)** paragrahvi 209 lõike 2 sissejuhatav lauseosa muudetakse ja sõnastatakse järgmiselt:

„Lisaks käesoleva paragrahvi lõikes 1 nimetatule antakse tegevusluba käesoleva seaduse §-s 208 nimetatud töö valdkonna järgi:“;

**9)** paragrahvi 209 täiendatakse lõikega 21 järgmises sõnastuses:

„(21) Tegevusloa omaja peab vastama käesoleva paragrahvi lõigetes 1 ja 2 sätestatud nõuetele.“;

**10)** paragrahvi 213 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Lisaks majandustegevuse seadustiku üldosa seaduse §-s 43 sätestatule võib tegevusloa andja loa peatada, kui loa omaja ei täida puurkaevu ehitamisele ja konstruktsioonile õigusaktidega kehtestatud nõudeid.“;

**11)** paragrahvi 243 täiendatakse lõikega 11 järgmises sõnastuses:

„(11) Kui veeuuringu või joogiveeuuringu käigus võtab veeproovi akrediteeritud katselabor, mille akrediteerimisulatuses vastava valdkonna proovivõtumeetod on, ei pea katselabori proovivõtja olema atesteeritud.“;

**12)** paragrahvi 243 lõige 4 muudetakse ja sõnastatakse järgmiselt;

„(4) Proovivõtja atesteerimist korraldab Kliimaministeerium koostöös Terviseametiga. Kliimaministeerium võib proovivõtja atesteerimiseks sõlmida halduskoostöö seaduses sätestatud korras halduslepingu katselaboriga, mille akrediteerimisulatuses kõikide atesteeritavate proovivõtuvaldkondade proovivõtumeetodid on. Sellise halduslepingu sõlmimisele ei kohaldata halduskoostöö seaduse §-e 6 ja 14.“;

**13)** paragrahvi 243 täiendatakse lõikega 41 järgmises sõnastuses:

„(41) Katselabor, kellega on sõlmitud haldusleping proovivõtja atesteerimiseks, võib atesteerimise eest võtta tasu 72 kuni 300 eurot ilma käibemaksuta atesteeritava isiku kohta.“;

**14)** paragrahvi 243 täiendatakse lõikega 51 järgmises sõnastuses:

„(51) Proovivõtjat atesteeritakse iga seitsme aasta järel.“.

**§ 4. Seaduse jõustumine**

Käesoleva seaduse § 1 punktid 4, 5 ja 8 ning § 3 punktid 2–5 jõustuvad 2025. aasta 1. jaanuaril.

Lauri Hussar

Riigikogu esimees

Tallinn, “…..” ………………. 2024. a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus

“.....” ....................... 2024. a nr….